CELEX: 32017R1533
Language: ro
Date: 2017-09-08 00:00:00
Title: Regulamentul delegat (UE) 2017/1533 al Comisiei din 8 septembrie 2017 de modificare a Regulamentului delegat (UE) 2017/1165 în ceea ce privește măsurile de sprijin excepționale cu caracter temporar care vizează producătorii de piersici și nectarine din Grecia, Spania și Italia

9.9.2017   
            
            
               RO
            
            
               Jurnalul Oficial al Uniunii Europene
            
            
               L 233/1
            
         REGULAMENTUL DELEGAT (UE) 2017/1533 AL COMISIEI
   din 8 septembrie 2017
   de modificare a Regulamentului delegat (UE) 2017/1165 în ceea ce privește măsurile de sprijin excepționale cu caracter temporar care vizează producătorii de piersici și nectarine din Grecia, Spania și Italia
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 219 alineatul (1) coroborat cu articolul 228,
   întrucât:
   
               (1)
            
            
               Între 3 și 8 august 2017, unele state membre și părți interesate au informat Comisia că există o perturbare gravă a pieței din sectorul piersicilor și al nectarinelor, datorată unui nivel ridicat al producției și stocurilor, în special în Grecia, Spania și Italia. Stocurile de piersici și de nectarine din Spania se situează la 87 000 tone, în situația în care 50 % din piersici nu erau încă recoltate la începutul lunii august. Stocurile de piersici și de nectarine din Italia se situează la 130 000 tone, în situația în care mai trebuie recoltate 30 % din produse.
            
         
               (2)
            
            
               După embargoul impus de Rusia în 2014 asupra importurilor de fructe și legume din Uniune, producătorii au încercat să găsească alte piețe de export. Însă exporturile către Belarus, care reprezintă în prezent principala destinație a exporturilor de piersici și nectarine în timpul perioadei de recoltare, au scăzut cu 25 % începând din 2015. Începând cu 1 iulie 2017, exporturile au avut și mai mult de suferit în urma introducerii măsurilor sanitare și fitosanitare de către țările membre ale Uniunii Economice Eurasiatice, în special de către Belarus. În plus, exportul către țări terțe este în general dificil din cauza perisabilității produselor.
            
         
               (3)
            
            
               Aceste circumstanțe cumulate afectează prețurile. Conform datelor disponibile, situația pieței și mai ales evoluția prețurilor sunt foarte similare cu cele din 2014, când Rusia a impus embargoul.
            
         
               (4)
            
            
               Spania și Italia au confirmat faptul că organizațiile producătorilor au implementat deja măsuri de prevenire și gestionare a crizelor în cadrul programelor lor operaționale și au făcut uz de măsurile de sprijin excepționale cu caracter temporar prevăzute de Regulamentul delegat (UE) 2017/1165 al Comisiei (2). Prin urmare, nu mai există nicio marjă de manevră pentru a retrage cantități suplimentare de pe piață în cadrul schemelor actuale.
            
         
               (5)
            
            
               Condițiile actuale perturbă semnificativ piața în sectorul piersicilor și al nectarinelor. Această situație sau efectele sale pe piață tind să persiste sau să se deterioreze, iar măsurile obișnuite de prevenire și gestionare a crizelor disponibile în temeiul Regulamentului (UE) nr. 1308/2013 par a fi insuficiente.
            
         
               (6)
            
            
               Deși această perturbare este doar indirect legată de embargoul impus de Rusia, este oportun, din motive practice și în scopul simplificării, să se utilizeze sistemul existent prevăzut de Regulamentul delegat (UE) 2017/1165.
            
         
               (7)
            
            
               Pentru a avea un impact suficient în direcția stabilizării pieței, cantitățile prevăzute de Regulamentul (UE) 2017/1165 pentru piersici și nectarine ar trebui triplate în cazul producătorilor din Grecia, Spania și Italia.
            
         
               (8)
            
            
               Prin urmare, Regulamentul delegat (UE) 2017/1165 ar trebui modificat în consecință.
            
         
               (9)
            
            
               Pentru a avea un impact imediat asupra pieței și pentru a contribui la stabilizarea prețurilor în perioada principală de recoltare, prezentul regulament ar trebui să se aplice retroactiv, începând de la data la care situația a fost comunicată Comisiei formal și factual, respectiv de la 3 august 2017,
            
         ADOPTĂ PREZENTUL REGULAMENT:
   Articolul 1
   Modificarea Regulamentului delegat (UE) 2017/1165
   Anexa I la Regulamentul delegat (UE) 2017/1165 se înlocuiește cu textul din anexa la prezentul regulament.
   Articolul 2
   Intrarea în vigoare și aplicarea
   Prezentul regulament intră în vigoare la data publicării în Jurnalul Oficial al Uniunii Europene.
   Se aplică de la 3 august 2017.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 8 septembrie 2017.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 347, 20.12.2013, p. 671.
   
      (2)  Regulamentul delegat (UE) 2017/1165 al Comisiei din 20 aprilie 2017 de stabilire a unor măsuri de sprijin excepționale cu caracter temporar pentru producătorii de anumite fructe (JO L 170, 1.7.2017, p. 31).
   
      ANEXĂ
      „
            ANEXA I
            
               Cantitățile maxime de produse alocate fiecărui stat membru menționate la articolul 2 alineatul (1)
            
            
                        (tone)
                     
                  
                        Stat membru
                     
                     
                        Mere și pere
                     
                     
                        Prune
                     
                     
                        Portocale, clementine, mandarine și lămâi
                     
                     
                        Piersici și nectarine
                     
                  
                        Belgia
                     
                     
                        21 845 
                     
                     
                         
                     
                     
                         
                     
                     
                         
                     
                  
                        Germania
                     
                     
                        1 615 
                     
                     
                         
                     
                     
                         
                     
                     
                         
                     
                  
                        Grecia
                     
                     
                        680
                     
                     
                        4 165 
                     
                     
                        2 040 
                     
                     
                        16 065 
                     
                  
                        Spania
                     
                     
                        1 955 
                     
                     
                        1 275 
                     
                     
                        14 110 
                     
                     
                        29 325 
                     
                  
                        Franța
                     
                     
                        3 060 
                     
                     
                         
                     
                     
                         
                     
                     
                         
                     
                  
                        Croația
                     
                     
                        510
                     
                     
                         
                     
                     
                        850
                     
                     
                         
                     
                  
                        Italia
                     
                     
                        4 505 
                     
                     
                        3 910 
                     
                     
                        850
                     
                     
                        7 140 
                     
                  
                        Cipru
                     
                     
                         
                     
                     
                         
                     
                     
                        3 060 
                     
                     
                         
                     
                  
                        Țările de Jos
                     
                     
                        5 865 
                     
                     
                         
                     
                     
                         
                     
                     
                         
                     
                  
                        Austria
                     
                     
                        510
                     
                     
                         
                     
                     
                         
                     
                     
                         
                     
                  
                        Polonia
                     
                     
                        75 565 
                     
                     
                        425
                     
                     
                         
                     
                     
                        510
                     
                  
                        Portugalia
                     
                     
                        935
                     
                     
                         
                     
                     
                         
                     
                     
                         
                     
                  ”